For spredt ud over øen midt i søen lå der 150 døde fugle. Beredskabsstyrelsen Nordjylland har indsamlet tre af fuglene for Fødevarestyrelsen Nordjylland, der tester de døde fugle for fugleinfluenza, også kaldet H5N1. - Borgere skal lade fuglene ligge, man skal ikke røre ved dem. Heller ikke hunde. Det kan være en potentiel smittespreder, så opfordringen er, at lade være med at få hundene til at gå i de døde fugle, det vil sige at holde dem i snor, fortæller veterinærchef Flemming Marker fra Fødevarestyrelsen. Lignende scener har udspillet sig ved Agger Tange, hvor flere hundrede hættemåger er fundet døde de seneste uger. Også ved Sæby blev der i slutningen af juni fundet 14 døde hættemåger. Her er det fugleinfluenza, der har slået fuglene ihjel. Ikke normalt Ifølge Flemming Marker udspiller den slags scener sig normalvis i træksæson, det vil sige for- og efterår. - Det er ikke normalt, at vi har så mange af den slags udbrud. Det er en særlig situation, at de her kolonier bliver smittet. Prøverne af fuglene fra øen i Jægerum Søpark forventes at ligge klar torsdag eller fredag.

Referat:
Det var som en scene fra Hitchcocks film 'Fuglene', der mødte folk ved Jægerum Søpark ved Halvrimmen i weekenden.